cyanic-selkie/wikianc huggingface dataset:
Քրեական օրենսդրություն
Հովանավորչական սկզբունք
Հովանավորչական կամ հատուկ սկզբունքը նախատեսում է միջազգային պայմանագրերին համապատասխան պետության քրեական իրավասության տարածքում օտարերկրյա պետությունների տարածքում գտնվող իր քաղաքացիների (օրինակ՝ զինծառայողների) սահմանափակ զորակազմերի վրա։ Օրինակ՝ օտարերկրյա պետությունների տարածքում տեղակայված զորամասերի նկատմամբ, ստեղծված միջազգային պրակտիկային համապատասխան, կիրառվում է իրավասության բաշխման հետևյալ սխեման՝ այդպիսի զորամասերի տարածքից դուրս կատարված հանցագործությունների համար պատասխանատվությունը իրականացվում է երկրի օրենքներով, իսկ զորամասի տարածքում կատարված հանցագործությունների համար՝ երկրի օրենքներով, որին պատկանում է տվյալ զորամասը ։
Ունիվերսալ սկզբունք
Հանցագործությունների որոշ տեսակների (նախևառաջ՝ խաղաղության և մարդկության անվտանգության դեմ ուղղված հանցագործությունների, այլև կեղծարարության, պատանդ վերցնելու և այլն) պատասխանատվությունը նախատեսվում է ոչ միայն ազգային օրենսդրությամբ, այլև միջազգային պայմանագրերով։ Նման հանցագործություններ կատարած անձանց նկատմամբ համապատասխան միջազգային պայմանագրերի մասնակից ցանկացած պետություն իրավունք ունի իրականացնել իր քրեական իրավազորությունը՝ անկախ նրանց քաղաքացիությունից կամ հպատակությունից և հանցագործության կատարման վայրից ։
Իրական սկզբունք
Քրեական օրենսդրությունը կարող է նախատեսել այն ընդունած պետության և նրա քաղաքացիների շահերի պաշտպանություն օտարերկրյա պետությունների քաղաքացիների կողմից իրականացվող ոտնձգություններից՝ սահմանելով, որ նման անձինք կարող են քրեական պատասխանատվության ենթարկվել տվյալ պետության տարածքում՝ իր օրենքներին համապատասխան ։
Օկուպացիոն սկզբունք
Այն դեպքում, երբ երկու պետությունները գտնվում են պատերազմի մեջ և մի պետության զորքերը օկուպացնում են մյուս պետության տարածքի մի մասը օկուպացված տարածքում հանցագործություն կատարած անձանց նկատմամբ, ժամանակավորապես (որպես կանոն, մինչև դրա վրա սեփական իշխանության մարմինների և դատարանների ստեղծումը) կիրառվում է այն պետության քրեական օրենսդրությունը, որի զորքերը օկուպացիա են իրականացնում ։
Օկուպացիոն սկզբունքը կիրառվում էր, օրինակ՝ ԱՄՆ զինված ուժերի կողմից Ճապոնիայի օկուպացիայի ժամանակ, երբ ամերիկյան բոլոր զինծառայողները անպատեհ էին Ճապոնիայի դատարաններին և ենթարկվում էին ԱՄՆ քրեական իրավասությանը ։
Ծանոթագրություններ
Կատեգորիա:Քրեական իրավունք
Կարեն Տանակա
Կարեն Տանակա (ճապ. 田中 カレン, ), ճապոնացի դաշնակահարուհի և երգահան։
Կենսագրություն
Կարեն Տանական ծնվել է 1961 թվականին Տոկիոյում ։ Չորս տարեկանից սովորել է դաշնամուր նվագել,  տաս տարեկանից հորինել է երաժշտություն։ Տոկիոյի Տոխո Գակուենի անվան երաժշտական դպրոցում Ակիրա Միյոսիյի հետ կոմպոզիցիա  և Նոբուկո Ամանդոի հետ դաշնամուր ուսումնասիրելուց հետո, նա 1986  թվականին մեկնել է Փարիզ, որպեսզի  սովորի Տրիստանա Մյուրայի մոտ։ Ստաժավորվել է  «IRCAM» հետազոտական կազմակերպությունում։ 1990–1991 թվականներին սովորել է Ֆլորենցիայում՝ կոմպոզիտոր Լուչանո Բերիոյի մոտ։ 1998 թվականին նշանակվել է «Yatsugatake Kogenն» երաժշտական փառատոնի գեղարվեստական ղեկավար, որը նախկինում ղեկավարում էր ճապոնացի կոմպոզիտոր և երգահան Թորի Տոկեմիցուն։ 2005-ին նրան շնորհվել է Բեկկա մրցանակ ։
Ներկայումս բնակվում է Կալիֆոռնիայի Սանտա Բարբարա քաղաքում։
Ճանաչում
Ճապոնական և միջազգային մի շարք մրցանակների և կրթաթոշակների հաղթող, ներառյալ «Գաուդեամուս մրցանակ» (1987)։
Արտաքին հղումներ
Կատեգորիա:Կոմպոզիտորներ այբբենական կարգով Կատեգորիա:Ճապոնացի կոմպոզիտորներ Կատեգորիա:21-րդ դարի կոմպոզիտորներ Կատեգորիա:Կին կոմպոզիտորներ Կատեգորիա:20-րդ դարի դասական կոմպոզիտորներ Կատեգորիա:Ճապոնացի դաշնակահարներ
Նեֆրոլոգիա
Նեֆրոլոգիա (νεφρός — «երիկամ», и — «ուսում»), կլինիկ, բժշկագիտության բնագավառ, ուսումնասիրում է երիկամների (բուն հյուսվածքի) հիվանդությունների պատճառագիտությունը, ախտածնությունը, կլինիկան, բուժումը և կանխարգելումը։ Հայաստանում նեֆրոլոգիայի հարցերն ուսումնասիրվում են Հանրապետական կլինիկական հիվանդանոցի (այժմ՝ «Արմենիա» հանրապետական գիտական կենտրոն), «Շտապ օգնություն» գիտաբժշկական կենտրոնի նեֆրոլոգիական բաժիններում։
1969 թվականին Ռ. Մամիկոնյանի նախաձեռնությամբ ԵԲՀ (1995 թվականից՝ ԵՊԲՀ) ֆակուլտետային թերապիայի ամբիոնին կից հիմնվել է նեֆրոլոգիական լաբորատորիա, իսկ 1986 թվականին՝ «էրեբունի» բժշկական կենտրոնի հիմքի վրա նեֆրոլոգիական կենտրոն։ Ուսումնասիրվել են երիկամների հիվանդությունների ախտորոշման ու բուժման, ինչպես նաև կլինիկական նեֆրոլոգիայի հարցերը։ Հիմնավորվել է երիկամի էրիթրոպոետինների և արգելակիչների (ինհիբրիտորներ) նշանակությունը երիկամային սակավարյունության ախտածնության մեջ, ուսումնասիրվել են երիկամների ախտահարման առանձնահատկությունները համակարգային կարմիր գայլախտի և կարծրամաշկության ժամանակ։ Լուսաբանվել են երիկամների հիվանդությունների ժամանակ արյան անոթների թափանցելիության, լյարդի ֆունկցիոնալ տեղաշարժերի, երիկամների քրոնիկ, անբավարարության կլինիկայի և բուժման, երիկամաավազանաբորբի (իմունաբանական տեսանկյունով), երիկամների և միզուղիների քարային հիվանդության պահպանող, բուժման (քարերի լուծման եղանակով) հարցերը (Ռ. Մամիկոնյան և աշխատակիցներ)։ Աշխատանքներ են կատարվում մանկ ուրոնեֆրոլոգիայի բնագավառում 1990 թվականին Ա. Բաբլոյանի նախաձեռնությամբ Երևանում հիմնվել է մանկ, ուրոնեֆրոլոգիայի և վիրաբուժության կենտրոն (այժմ՝ «Արաբկիր» բժշկական կենտրոն)։
Գրականություն
Կատեգորիա:Նեֆրոլոգիա Կատեգորիա:Բժշկական մասնագիտություններ
Լուսավորող բաղադրություններ
Լուսավորող բաղադրություններ, պիրոտեխնիկական բաղադրություններ, որոնք օգտագործվում են լուսավորող ավիամբերում, հրթիռներում, արկերում։ Լուսավորող բաղադրություններ կազմված են այրման մեծ տեսակարար ջերմությամբ օժտված մետաղից (մագնեզիումի կամ ալյումինի փոշուց, ինչպես նաև դրանց համաձուլվածքներից կամ խառնուրդից), օքսիդիչից (նատրիումի կամ բարիումի նիտրատից) և քիչ քանակով կապակցող նյութից (օրինակ՝ պարաֆին)։ Կան 60-70% Mg պարունակող լուսավորող բաղադրություններ։ Լուսավորող բաղադրությունների լույսի ուժը կախված է ջահի տրամագծից, ջերմաստիճանից, բաղադրության այրման արագությունից և հավասար է 104-107 կդ, այրման ժամանակը՝ 8 վրկ մինչև 8 րոպե, այրման ջերմաստիճանը՝ 2500-3000 °C: Իրենց կազմությամբ լուսավորող բաղադրություններին մոտ են լուսային ավիառումբերը լիցքավորելու համար օգտագործվող լուսային բաղադրությունները, որոնք կիրառվում են գիշերային ավիալուսանկարահանումների ժամանակ։ Դ րանց լույսի ուժը 108-109կդ է, լուսարձակման տևողությունը՝ մինչև 0,1 վրկ։
Կատեգորիա:Քիմիա
Զաբաղա
Ծանոթագրություններ
Կատեգորիա:Երկրամասեր
Լինոփորագրություն
Լինոփորագրություն (լինոլեում և փորագրություն), լինոլեումի և պլաստիկ պոլիմերային նյութերի վրա ուռուցիկ փորագրություն, որ տեխնիկայով մոտ է փայտագրությանը։
Առաջացել է 20-րդ դարի սկզբին։ Լինոփորագրության առանձնահատկությունները (գեղարվեստական լեզվի հակիրճությունը, սևի և սպիտակի սուր հակադրությունը, նյութի փափկության շնորհիվ ստացվող հյութեղ, գեղանկարչական նրբագիծ, արագ աշխատելու կարելիության, մեծ տպաքանակը) գրավել են տպագիր գրաֆիկայի բազմաթիվ վարպետների։ 20-րդ դարի կեսերին ստեղծվել են լինոփորագրության մի քանի դպրոցներ։
Լինոփորագրությունը հատկապես զարգացել է Լատինական Ամերիկայի երկրներում (Մեքսիկա, Բրազիլիա, Արգենտինա, Չիլի)։ Լինոփորագրությանը դիմել են Պիկասսոն և Մատիսը (Ֆրանսիա), Պակկարդը և  Ռենդոլլը (ԱՄՆ), Նիլսենը (Դանիա)։
Հայաստանում լինոփորագրության տեխնիկայով աշխատել են Մ. Աբեղյանը, Վ. Այվազյանը, Վ. Խաչիկյանը, Ռ. Ադալյանը, Լ. Սանամիրյանը և ուրիշներ։
Կատեգորիա:Փորագրություններ
Սլավիա Պրահա
Սլավիա Պրահա, չեխական ֆուտբոլային ակումբ։ Ակումբը ստեղծվել է 1892 թվականին Պրահայում և ներկայումս հանդես է գալիս Չեխիայի բարձրագույն դիվիզիոնում։ Ֆուտբոլային նվաճումներով «Սլավիան» եղել է Չեխոսլովակիայի ֆուտբոլային լիգայի պատմության մեջ երկրորդ ամենահաջողակ ակումբը, և շարունակել է մնալ Չեխիայի երկրորդ ամենահաջողակ ակումբը՝ 1993 թվականին Չեխիայի անկախացումից հետո ։
Սլավիան 20 անգամ հաղթել է ազգային առաջնությունը և 7 անգամ՝ ազգային գավաթը։ Այն 1938 թվականին հաղթել է Միտրոպայի գավաթը։ 1995-1996 մրցաշրջանում թիմը հասել է ՈՒԵՖԱ Գավաթի եզրափակիչ, իսկ 2007-2008 մրցաշրջանում իր պատմության մեջ առաջին անգամ հանդես է եկել Չեմպիոնների Լիգայի խմբային փուլում։
Արտաքին հղումներ
Կատեգորիա:Չեխական ֆուտբոլային ակումբներ
Լորձայտուց
Լորձայտուց, միքսեդեմաl, հիվանդություն, որը պայմանավորված է վահանագեղձի գործունեության անբավարարությամբ (հիպոթիրեոգ) կամ լրիվ անկմամբ։ Տարբերում են թիրեոիդային և հիպոթալամո-հիպոֆիզային լորձայտուց։ Թիրեոիդային լորձայտուց լինում է բնածին՝ առաջանում է ներարգանդային զարգացման արատների, սիֆիլիսի, վիրուսային հիվանդությունների և հղիության թունավորումների դեպքում, կամ ձեռքբերովի՝ վահանագեղձի վնասումների, սուր և քրոնիկական բորբոքումների դեպքում։ Հիպոթալամո հիպոֆիզային լորձայտուց պայմանավորված է հիպոֆիզի և հիպոթալամուսի ֆունկցիոնալ ու օրգ. փոփոխություններով։ Լորձայտուցի ախտանշաններն են՝ մաշկի և ենթամաշկային ճարպաբջջանքի լորձային այտուցը, մաշկի չորությունը, քնկոտությունը, ֆիզիկական և մտավոր ունակությունների անկումը, հիմնական փոխանակության թուլացումը, աղիքային համակարգի թորշոմումը։ Մանկական հասակում ուղեկցվում է գաճաճահասակությամբ, ոսկրացման պրոցեսների, ատամների ծլման դանդաղումով, եղունգների դյուրաբեկությամբ և հոգեկան խանգարումներով։ Բուժումը, վահանագեղձի պատրաստուկներ (թիրեոիդին), տրիյոդթիրոնին։
Ծանոթագրություններ
Կատեգորիա:Ներզատական հիվանդություններ
Անդրանիկ թատերախումբ
Անդրանիկ թատերախումբ, հայ դրամատիկական թատերախումբ։ Կազմվել է 1921 թվականին, Թիֆլիսում, դերասան Անդրանիկի (Անդրանիկ Սողոմոնյան) ղեկավարությամբ ն ընտանիքի անդամներով։
Անդրանիկ թատերախումբի հիմնական կազմը
Անդրանիկ թատերախումբը երեք սերունդ է տվել հայ բեմին և սփյուռքի պայմաններում աշխատոիմ է վառ պահել սերը դեպի հայրենիք՝ մայրենի լեզու։
Կատեգորիա:Հայկական թատերախմբեր
Ուոլթ Դիսնեյի «Օսկար» մրցանակների և անվանակարգերի ցանկ
Իր կարիերայի ընթացքում ամերիկացի նկարիչ-մուլտիպլիկատոր, կինոռեժիսոր, «The Walt Disney Company» մեդիաընկերության հիմնադիր Ուոլթ Դիսնեյը (1901-1966) ստացել է ընդհանուր առմամբ քսանվեց «Օսկար» մրցանակ, որոնցից 22 մրցութային պարգև՝ 59 անվանակարգերից և Իրվինգ Թալբերգի անվան հատուկ մրցանակ ։ Ցայսօր Դիսնեյը պահպանում է իր ռեկորդը՝ որպես ամենապարգևատրված և առաջադրված մարդը «Օսկարի» պատմության մեջ ։
Դիսնեյն իր առաջին մրցութային «Օսկարը» («Օսկար լավագույն անիմացիոն կարճամետրաժ ֆիլմի համար» «Ծաղիկներ և ծառեր» մուլտֆիլմի համար) և «Օսկար կինեմատոգրաֆիայում ունեցած ավանդի համար» (Միկի Մաուս մուլտհերոսի ստեղծման համար) մրցանակը ստացել է 1932 թվականին տեղի ունեցած Օսկարի 5-րդ մրցանակաբաշխության ժամանակ ։ Հետագա վեց մրցանակաբաշխության ժամանակ (Օսկարի 6-րդ մրցանակաբաշխությունից մինչև Օսկարի 12-րդ մրցանակաբաշխություն) Դիսնեյը հաղթել է «Օսկար լավագույն անիմացիոն կարճամետրաժ ֆիլմի համար» անվանակարգում ներքոհիշյալ մուլտֆիլմներով՝ «Երեք խոզուկներ», «Կրիան և նապաստակը» , «Երեք անտուն փիսիկ» , «Հին ջրաղացը », «Անճոռնի ճուտիկը» ։
Հետագայում Դիսնեյը ստացավ ևս երեք մրցանակ Կինոարվեստի և գիտության ակադեմիայի կողմից, մեկը 1939 թվականին և երկուսը 1942 թվականին ։ Օսկարի 26-րդ մրցանակաբաշխության ժամանակ (1954) Դիսնեյը հաղթել է բոլոր այն անվանակարգերում, որոնց առաջադրվել էր՝ «Լավագույն կարճամետրաժ ֆիլմ (մուլտիպլիկացիա)», «Լավագույն խաղարկային կարճամետրաժ ֆիլմ», «Լավագույն վավերագրական լիամետրաժ ֆիլմ» և «Լավագույն վավերագրական կարճամետրաժ ֆիլմ» ։ Իր վերջին մրցանակը Կինոարվեստի և գիտության ակադեմիայի կողմից Դիսնեյը ստացել է հետմահու, 1969 թվականին «Վինի Թուխը և հոգածության օրը» մուլտֆիլմի համար ։
Արտաքին հղումներ
Կատեգորիա:Ուոլթ Դիսնեյ Կատեգորիա:Օսկարակիր մուլտֆիլմեր
Սիամական կոկորդիլոս
Սիամական կոկորդիլոսն իր անվանումն ստացել է Սիամ (สยาม) տեղանունից, որտեղ առաջին անգամ հայտնաբերվել է կենդանին ։ Գիտական նկարագիրը կազմվել է 1801 թվականին գերմանացի ֆիլոլոգ և բնագետ Յոհան Շնայդերի (Johann Gottlob Theaenus Schneider) կողմից։
Տարբեր լեզուներով հայտնի է այս անվանումներով՝ Siamese crocodile, Siamese freshwater crocodile, Singapore small-grain, Cocodrilo de Siam, Crocodile du Siam, Buaja, Buaya kodok, Jara Kaenumchued, Soft-belly
Այս կոկորդիլոսը հիմնականում ապրում է քաղցրահամ ջրերում, հանդիպում է նաև ծովերում, ջրամբարներում, գետերում։ Կա կարծիք, որ նրանք հնարավոր է ապրում են նաև աղի ջրերում ։ Ապրում են 30-40 տարի ։ Գենետիկ առանձնահատկությունների պահպանման համար հաճախ են դիմում հիբրիդացման մեթոդին, որը օգնում է պահպանել կոկորդիլոսի արյան մաքրությունը ։
Արտաքին տեսք
Երիտասարդ առանձնյակները նման են բաց գունավորմամբ Crocodylus porosus տեսակի կոկորդիլոսին։ Մարմինն ունի դեղնաոսկեգույն երանգ։ Մարմնի և պոչի վրա կան սև գծեր։ Սիամական կոկորդիլոսներն ունեն երկար դունչ ։ Հասուն առանձնյակներն ունեն ավելի լայն երախ և տարբերվում են իրենց չափով ։
Արուների մարմնի առավելագույն չափը 3-4 մետր է, չնայած կենդանիների մեծամասնության մոտ այն չի հասնում 3 մետրի  ։ Բնության մեջ հանդիպում են Սիամական և Crocodylus porosus տեսակի կոկորդիլոսների խաչասերումներ, որոնք հասնում են 4 մետրի և ավելի ։ Այս տեսակը չի հասնում մեծ չափերի. արուների քաշը 350 կգ, իսկ էգերի քաշը 150 կգ է ։
Բնական արեալ
Ներկայումս բնակվում է Բրունեյ Դարուսալամում, Կամբոջայում, Ինդոնեզիայի կղզիներում (Բորնեո, հնարավոր է նաև՝ Ճավայում), Լաոսում, Մալազիայում (Սաբահ ({{lang-ms|Sabah), Սարավակ (Sarawak), Մյանմայում, Թաիլանդում, Վիետնամում։ Անհետացել է պատմական բնական արեալի որոշ տարածքներից կամ հանդիպում է փոքր պոպուլյացիաներով ։
Որոշ աղբյուրների համաձայն այս կոկորդիլոսը ներկայումս հանդիպում է միայն Կամբոջայում ։
Սնունդ
Կերակրացանկը բազմազան է՝ կազմված ձկներից, անողնաշարավոր կենդանիներից։ Կենդանու հիմնական կերակրացանկը բաղկացած է ձկներից և ամֆիբիաներից։ Սնվում է նաև սողուններով և, հնարավոր է, փոքր կաթնասուններով ։ Հաճախ է որսում ջրլող թռչուններ ։
Վարք
Սիամական կոկորդիլոսները մարդու կյանքի համար վտանգ չեն ներկայացնում, ագրեսիվ չեն ։ Այս տեսակը երբեք առաջինը չի հարձակվում մարդու վրա. հարձակվում է միայն վտանգի դեպքում և պաշտպանության նպատակով ։
Սիամական կոկորդիլոսները միմյանց հետ շփվում են ձայնի միջոցով, մարմնի կոնկրետ դիրք ընդունելով, հոտով։ Որս անելիս, կոկորդիլոսները սուզվում են ջրում, ջրից դուրս հանելով միայն դունչը և աչքերը։ Երբ կենդանին մոտենում է ջրին, կոկորդիլոսները հարձակվում են նրա վրա, սուզում են ջրի տակ, այնուհետև ուտում են ։
Առավոտյան ժամերին թաքնվում են բներում, որսի դուրս են գալիս գիշերը ։
Սոցիալական վարք
Հասուն սիամական կոկորդիլոսները իրենց տարածքը պահպանող կենդանիներ են։ Երաշտների ժամանակաշրջանում նրանց գերիշխանությունն ավելի է մեծանում, թեև կոկորդիլոսները կարող են հավաքվել միևնույն բնակության վայրերում։ Որոշ տեսակների արուներ պաշտպանում են իրենց տարածքը որոշակի պայմաններում, ինչպես օրինակ՝ բազմացման սեզոնի ընթացքում։ Կոկորդիլոսների միջև կռիվներ հազվադեպ են լինում, երբեմն կռվում են միևնույն չափերի կոկորդիլոսներ։ Նրանք հարվածում են գլխի կողային հատվածով կամ կծում են միմյանց, բայց բոլոր դեպքերում հազվադեպ են միմյանց լուրջ վնասվածք հասցնում ։
Սիամական կոկորդիլոսները ձայներ են արձակում «խոսակցական ապարատից» դեպի կոկորդ օդը դուրս մղելով։ Ձվից նոր դուրս եկած ձագերը կանչում են հասուն կոկորդիլոսներին, երբ գտնվում են վտանգի մեջ։ Ձայներ են հանում նաև սոված ժամանակ։ Դիտարկումները ցույց են տալիս, որ ձայները, նոր ծնված ձագերին օգնում են հավաքվել մի վայրում։ Հասուն առանձնյակները ևս ձայներ են արձակում՝ այլ կոկորդիլոսների հետ շփման համար։ Ամենալավ բնութագրող ձայնը բարձրաձայն ցածրատոն մռնչյունն է  ։
Բազմացում
Սեռական հասունացման են հասնում մոտավորապես 10 տարեկանում, երբ նրանց մարմնի երկարությունը կազմում է 1,7-2 մ ։ Որոշ աղբյուրներով հասուն են համարվում 10-12 տարեկան կոկորդիլոսները ։ Այս կոկորդիլոսները բազմանում են անձրևային սեզոնի ընթացքում՝ ապրիլ-մայիս ամիսներին ։ Բազմացման սեզոնին նրանք բույն են կառուցում՝ բույսերից և տիղմից։ Ձվադրում է 20-50 ձու։ Ինկուբացիոն շրջանը տևում է 80 օր ։ Ինկուբացիայի գրեթե ողջ ընթացքում էգը մնում է ձվերի մոտ։ Օգնում է ձագերին դուրս գալ ձվից և տեղափոխում է ջրի մեջ ։
Թաիլանդում արհեստական պոպուլյացիաները զուգավորվում են դեկտեմբեր-մարտ ամիսներին, ձվադրում են ապրիլ-մայիս ամիսներին։ Ձվադրում են 20—48 ձու՝ 50 X 75—80 մմ չափերով։ Որոշ աղբյուրներով ձվադրում է 20-25 ձու ։ Ինկուբացիոն շրջանը տևում է 67—68 օր ։
Պոպուլյացիա և կարգավիճակ
Գտնվում է անհետացման եզրին ։ 1922 թվականին նույնիսկ նշում էին, որ կենդանին իսպառ ոչնչացվել է։ Սիամական կոկորդիլոսներին ներառել են Պաշտպանության տակ գտնվող տեսակների ցանկում։ Այն ներառված է Միջազգային Կարմիր գրքում ՝ CR A1ac (կրիտիկական վիճակում գտնվող) կարգավիճակով ։
Սկզբում համարում էին, որ կենդանին պահպանվել է միայն անազատության մեջ՝ Լաոսի և Կամբոջայի կենդանաբանական այգիներում։ Բացի այդ, Հյուսիսային Ամերիկայի կենդանաբանական այգում բնակվել է 132, իսկ եվրոպականում՝ 7 առանձնյակներ։ Անհավանական իրադարձություն է տեղի ունեցել 2001 թվականին, երբ վագրեր փնտրող և նկարահանող խումբը հայտնաբերել է սիամական կոկորդիլոսների скопление Արևմտյան Թաիլանդի ազգային պարկի։ Գիտնականները հայտնաբերել են բնության մեջ ապրող 200 կոկորդիլոս։ Որոշ գիտնականներ նրանց ամբողջական թվաքանակը գնահատում են 4000 առանձնյակ։ Սիամական կոկորդիլոսները լավ բազմանում են անազատության պայմաններում։ Ներկայումս այս տեսակը ավելի պաշտպանված է Ասիայում ։
Այս տեսակի պահպանման վրա ազդող հիմնական գործոններից է նրանց բնակավայրերի ոչնչացումը, ճահճուտների վերածումը գյուղատնտեսական հողատարածքների։ Շատ երկրներում այս տեսակը գտնվում է ոչնչացման եզրին և իրականացվում են ծրագրեր նրանց թվաքանակի պահպանման համար ։
Թայլանդում իրականացվում է Սիամական կոկորդիլոսների արհեստական վերատադրման ծրագիր։ Բուծված նոր տեսակները բաց են թողնվում բնության մեջ։ Ինդոնեզիայում ևս այն պաշտպանված տեսակ է, Թայլանդի Բունգ Բորաֆետ շրջանում ներկայումս որսն արգելված է ։
Սիամական կոկորդիլոսները լավ ուսումնասիրված կենդանատեսակներ են։ Ներկայումս Կամբոջայի տարածաքում բնակվում են 4000 առանձնյակներ ։ Փորձագետների գնահատականներով հիմա նրանց թիվը կազմում է 5000, որից ամենամեծ մասը՝ 4000-ը, հանդիպում է Կամբոջայում։
Մեր օրերում շարունակվում է նրանց թվաքանակի նվազումը։ Գտնում են, որ նրանք արդեն ոչնչացվել կամ գտնվում են ոչնչացման եզրին այն տարածքներում, որտեղ նրանց թվաքանակը 100-ի սահմաններում է ։ Կենդանուն ոչնչացնում են նրա թանկարժեք կաշվի, համեղ մսի և սննդի մեջ օգտագործվող ձվի համար ։ Սև շուկայում կենդանու կաշին շատ բարձր է գնահատվում և լայն կիրառում ունի արտադրության մեջ ։
Ծանոթագրություններ
Կատեգորիա:Կոկորդիլոսներ Կատեգորիա:Էնդեմիկ կենդանիներ
Արչխի
Արչխի (Арчхи), գետ Ռուսաստանում, հոսում է Հյուսիսային Օսիայի Հանրապետությունում։ Գետաբերանը տեղակայված է Կամբիլևկա գետի ձախ ափին 83 կմ հեռավորության վրա։ Գետի երկարությունը 15 կմ է, ավազանի տարածքը 27,5 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ենթաավազանը բացակայում է, գետի գետային ավազանը Կասպից ծովից մինչև Տերեկա և Վոլգա գետերն են։ Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Blow Your Mind (Mwah)
«Blow Your Mind (Mwah)», բրիտանացի երգչուհի Դուա Լիպայի երգը նրա «Dua Lipa» ստուդիական ալբոմից։ Թողարկվել է 2016 թվականի օգոստոսի 26-ին որպես ալբոմի չորրորդ սինգլ։ Այն դեբյուտ է կատարել 50-րդ հորիզոնականով և հասել է 30-րդ հորիզոնական UK Singles Chart-ում։ ԱՄՆ-ում այն զբաղեցրել է 72-րդ հորիզոնականը Billboard Hot 100-ում, որը դարձել է այդ չարթում Լիպայի առաջին երգը։ Այն նաև գլխավորել է Billboard-ի Dance Club Songs-ը, որը դարձել է Լիպայի առաջին համար մեկ երգը այդ չարթում։
Ծանոթագրություններ
Կատեգորիա:Դուա Լիպայի երգեր
Բոլցանո Նովարեզե
Բոլցանո Նովարեզե (իտալ.՝ Bolzano Novarese), կոմունա Իտալիայում, գտնվում է Պիեմոնտ մարզի Նովարա գավառում ։
Բնակավայրի հովանավորն է համարվում սուրբ Սան Բատիստան։
Ծանոթագրություններ
Կատեգորիա:Իտալիայի բնակավայրեր
Վայոց ձորի միջբարբառ
Վայոց ձորի միջբարբառ («հին» հայերեն), հայ բարբառների արևելյան խմբակցության «ում» ճյուղին պատկանող բարբառ, որով խոսում են Հայաստանի Վայոց ձորի մարզի Աղավնաձոր, Արենի, Արփի (բնակչությունը 1963 թվականին տեղափոխվել է Գնիշիկից), Գնիշիկ, Գնդեվազ, Խաչիկ, Կեչուտ, Ռինդ, Չիվա (բնակչության գերակշռող մասը տեղափոխվել է Խաչիկ, Աղավնաձոր և Գնիշիկ գյուղերից), Հորս (բնակչությունը 1918-20 թվականներին տեղափոխվել է Նախիջևանի Օծոփ (Բադամլու) գյուղից), Նոր Ազնաբերդ (բնակչությունը 1988 թ. տեղափոխվել է Նախիջևանի Ազնաբերդ (Ըզնաբերդ) գյուղից), մասամբ՝ Հերհեր (բնակչության զգալի մասը տեղափոխվել է Նախիջևանի Ճահուկ (Ջահրի) գյուղից), Զեդեա, Եղեգիս, Արարատի մարզի Եղեգնավան (Շիդլու) գյուղերի և Ջերմուկ քաղաքի բնակիչները։ Լեզվական առավել սերտ առնչություն ներկայացնող ընդհանուր խոսվածքից որոշ չափով առանձնանում է Օծոփ-Հորսի խոսվածքը։
Լեզվաբան Արարատ Ղարիբյանը Վայոց ձորի խոսվածքը համարել է Արարատյան բարբառի խոսվածք, մինչդեռ Հրաչյա Աճառյանն այն չի ընդգրկել ո՛չ Արարատյան, ո՛չ էլ Արցախի բարբառների տարածման սահմաններում։ Վայոց ձորի միջբարբառի հնչյունաբանության, ձևաբանության, բառագիտության, ներխոսվածքային տարբերությունների և մերձակա բարբառների նկատմամբ արտաքին առնչությունների վերաբերյալ ուսումնասիրություններ է կատարել բարբառագետ, արձակագիր Արտակ Վարդանյանն իր «Վայոց ձորի միջբարբառը» գրքում։ Բարբառը անվանվում է նաև Ճահուկ-Վայքի միջբարբառ, քանի որ անցյալում տարածված է եղել նաև Նախիջևանի Ճահուկ գավառի և հարակից գյուղերում (Նորս, Ճահուկ, Ղարաղուշ և այլն)։
Պատմական ակնարկ
Վայոց ձորը Հայաստանի հնագույն բնակավայրերից մեկն է։ Հայ ժողովրդի պատմության հնագույն շրջանում գավառը գտնվել է Արարատյան թագավորության (Ուրարտու), ապա՝ Երվանդունիների, Արտաշեսյանների, Արշակունիների թագավորությունների կազմում։ Մեծ Հայքի անկումից հետո Սյունիքի հետ միացվել է Փայտակարան աշխարհին։ Արաբական տիրապետության ժամանակ գտնվել է խալիֆայության Արմինիա նահանգի կազմում։ 9-րդ դարում դարձել է Սյունիքի իշխանական տիրույթը, իսկ գավառի Եղեգիս գյուղաքաղաքը 9-10-րդ դարերում եղել է  Սյունյաց գահերեց իշխանների մայրաքաղաք։ 10-12-րդ դարերում մտել է Անիի Բագրատունյաց թագավորության, իսկ 13-15-րդ դարերում՝ Զաքարյանների իշխանապետության մեջ՝ որպես Խաղբակյանների և Օրբելյանների տիրույթ։ 1603 թվականին Շահ Աբասի կազմակերպած բռնագաղթի հետևանքով Վայոց ձորը գրեթե ամայացել և հայաթափվել է։ 1828 թվականի Թուրքմենչայի պայմանագրով մարզն անցնում է Ռուսաստանին։ Պայմանագրին հաջորդող ժամանակահատվածում էլ ձևավորվում է մարզի բնակչության գերակշիռ մասը՝ որոնք տեղափոխվում են Պարսկաստանի Խոյ և Սալմաստ գավառներից։ Սակայն բնակչության այս հատվածը օգտագործում է Խոյի բարբառ, որը միանգամայն տարբերվում է մարզի բնակչության մյուս՝ ավելի փոքր հատվածի խոսվածքից՝ հին հայերենից։ Այս խոսվածքը կրողները ասպատակումներից և մասնավորապես շահաբասյան բռնագաղթից մասամբ պաշտպանված, կամ հետագայում իրենց հայրենի բնաշխարհը վերադարձած վայոցձորցիների շառավիղներն են՝ «հին հայերը»։ Վայոց ձորում գործել են կրթական շատ կենտրոններ՝ Գլաձորի հայտնի համալսարանը, Հերմոնի վանքի դպրոցը, Ցախաց քար, Քարկոփի կամ Խոտակերաց, Գնդեվանք, Վերին Նորավանք, Արատեսի, Թանահատի և այլ վանական հաստատություններ, որոնք եղել են նաև դպրության և գրչության կենտրոններ։ Այդ գրչության կենտրոններում գրված ձեռագրերի հիշատակարաններում և վիմագիր արձանագրություններում արտացոլվում են ներկայիս խոսվածքի որոշ հատկանիշներ։ Այս և մյուս բազմաթիվ համեմատություններից պարզ է դառնում, որ Վայոց ձորի միջբարբառը տեղաբնիկ է և սերտ առնչություն ունի միջին հայերենի հետ։ Խոսվածքը կրողներն իրենց անվանում են «հին հայեր», իսկ բարբառը՝ «հին հայերեն» ։
Հնչյունաբանություն
Բարբառը ժամանակակից գրական հայերենից տարբերվում է ըա, օա և յու քմային ձայնավորներով, գյ, կյ և քյ քմային բաղաձայններով և ռհ շնչեղ ձայնորդով։
Շեշտ
Բարբառում շեշտը վերջընթեր է՝ պա՛զուգ (բազուկ), տա՛խծը (դաղձ), կա՛րունք (գարուն)։ Շեշտը ընկնում է վերջնավանկի վրա հետևյալ դեպքերում։
Բաղաձայնների հնչյունափոխություն
Ձայնեղ պայթական և կիսաշփական բաղաձայնները ենթարկվել են հետևյալ հնչյունափոխական օրինաչափություններին՝ բ, գ, դ, ձ, ջ → պ, կ, տ, ծ, ճ՝ բովել → պօվիլ, գետ → կյեդ, դեղին → տէղին, ձոր → ծօր, ջարդել → ճառհթիլ։ սունկն → սունգը, պատ → պադ, ապրել → աբրիլ, ճակատ → ճագադ, մտածել → մըդաձիլ, կարկուտ → կարգուդ։
Հավելում
Բարբառում կան հնչյունի հավելման մի շարք օրինաչափ դեպքեր
Անկում
Հնչյունի անկման հետևյալ դեպքերը բարբառում օրինաչափ են
Դրափոխություն
Բարբառում կան հնչյունների դրափոխության զգալի թվով օրինակներ՝ ականջ→անգաջ, թոնիր→թօրեն, թթխմոր→տըխտըմոր, բանալի→պըլանիք, զոքանչ→զանքաչ, արեգակն→ըրեքնագ և այլն։
Բաղաձայնների տարնմանություն
Մի շարք բառերում խ-ն ղ-ից տարնմանվելով դարձել է հ՝ խաղող→հաղող, կամ հավող, խեղճ→հէղջ, խեղճացնել→հէղջացնիլ, խաղ→հաղ և այլն։ Կան նաև բաղաձայնների տարնմանության այլ օրինակներ՝ բարձր→պանցըր, շրեշ→սըրեժ, բոկիկ→պօբիգ և այլն։ Արենի, Ռինդ, Ազնաբերդ և Աղավնաձոր գյուղերի խոսվածքներում առկա է հ→ֆ հնչյունափոխությունը՝ հող→ֆօղ, հորթ→ֆօռթ, հորել→ֆօրիլ և այլն ։
Գոյական անուն
Բարբառում գոյականի հոգնակի թիվը կազմվում է հետևյալ վերջավորություններով՝ Բարբառի հոլովման համակարգը արդի հայերենի նման ունի հինգ հոլով՝ ուղղական (ուղղական-հայցական), տրական (սեռական-տրական), բացառական, գործիական, ներգոյական։
Նմուշներ
ի հոլովում ան հոլովում օ հոլովում Աղավնաձորի և Կեչուտի խոսվածքներում օ հոլովմանը փոխարինում է ու հոլովումը՝ մըդանի—մըդանու, որը գրական հայերենի ազդեցությունն է ։ վա(ն) հոլովմանը ենթարկվում են ժամանակ ցույց տվող մի շարք բառեր՝ ծըմէռ—ծըմէռվա(ն), քըշէր—քըշէրվա(ն), առաչ—առաչվա(ն) և այլն։
Ածական անուն
Գրական հայերենի նման բարբառը ևս ունի որակական և հարաբերական ածականներ, իսկ որակական ածականներն ունեն համեմատության երեք աստիճան՝ դրական, բաղդատական, գերադրական։ Գերադրական աստիճանը կազմվում է ամմէնա նախածանցով՝ Աննէն Սումբաթի ախճըգյէրքօնցէն ամմէնապըջիրն էր (Աննան Սմբատի աղջիկներից ամենափոքրն էր), ինչպես նաև շադ, լափ բառերով՝ շադ ծանդըր, լափ մենձ։
Բայ
Բարբառում բայն ունի երկու լծորդություն՝ է և ա, թեև է լծորդության բայերն անորոշում ունեն իլ վերջավորություն՝ հաքնիլ-հաքնէմ, պամբասիլ-պամբասէմ։ Բայածանցներն են՝ Բարբառում առկա են հինգ անկախ և երեք կախյալ (ձևակազմիչ) դերբայներ։ Բայի եղանակներն արդի հայերենի նման հինգն են՝ սահմանական, ըղձական, պայմանական, հարկադրական և հրամայական, իսկ ժամանակաձևերը՝ տասնչորսը։ Սահմանական ապառնին և անցյալ ապառնին կազմվում են անորոշ դերբայով և պիտեմ բայի ձևերով՝ կանչիլ'դէմ/կանչի'բդէմ, կանչիլ'դիմ/ կանչի'բդիմ; Աղավնաձորի, Գնիշիկի, Գնդեվազի և Խաչիկի խոսվածքներում անորոշ դերբայով կազմված ձևին զուգահեռ գործածվում է նաև ապառնի դերբայով կազմված ձևը՝ կանչի'բդեմ—կանչիլօ էմ։ Հորսի և Կեչուտի խոսվածքներում որոշ պարզ բայերի սահմանականի անցյալ կատարյալը կազմվում է ա խոնարհիչով՝ պէրամ—պէրար—պէրավ, պէրանք—պէրաք—պէրան։ Բարբառի ժխտական ձևերը կազմվում են օժանդակ բայի հետադաս գործածությամբ՝ կարալ չէմ, կարալ չիմ, քընաս վօչ, պե՛րիլ մի, կաղնիլ մէք և այլն։ Միայն Աղավնաձորի խոսվածքն է բացառություն կազմում՝ օժանդակ բայի առաջադաս գործածությամբ՝չէմ կարալ, չիմ կարալ, չըքընա՛ս, մի՛ պէրիլ, մէ՛ք կաղնիլ և այլն։ Օժանդակ բայերն անցյալ ձևերում կորցնում են է հնչյունը՝ էի→իմ, էիր→իր, էին→ին և այլն։ Ուշագրավ է հարկադրական ապառնիի կազմությունը Արենիի խոսվածքում՝ բըդմա կանչէմ, բիդի ասէմ, բըդմա խմէր, բիդի կառհթար և այլն։
Մակբայ
Բարբառում գործածվում են հետևյալ մակբայները՝
Կապ
Բարբառում գործածվում են հետևյալ կապերը՝ Կապերը գործածվում են հոոլվների հետ՝ ծառան տագյին, կօմիցը տէնը, մընչէվ քարը։ Կապերի մեծ մասը հոլովվում է՝ մէչ(ը)—մէչի(ն)—մէչից(ը)—մէչօվ(ը)—մէչըմ(ը);
Շաղկապ
Բարբառում գործածվում են հետևյալ շաղկապները՝
Վերաբերական
Բարբառում գործածվում են հետևյալ վերաբերականները՝
Ձայնարկություն
Բարբառում գործածվող ձայնարկություններն են
Aphanisticus pusillus
Aphanisticus pusillus - բզեզների ընտանիքի կարծրաթևավորներ միջատների տեսակ։ Տարածված են Շվեդիայում, Էստոնիայում, Լիտվայում, Լատվիայում, Մեծ Բրիտանիայում, Դանիայում, Բելգիայում, Նիդերլանդներում, Գերմանիայում, Լեհաստանում, Շվեյցարիայում, Ավստրիայում, Չեխիայում, Սլովակիայում, Հունգարիայում, Ռումինիայում, Ուկրաինայում, Եվրոպական Ռուսաստանում, Պորտուգալիայում, Իսպանիայում, Ֆրանսիայում, Իտալիայում, Բոսնիայում, Հերցեգովինայում, Ալբանիայում, Հունաստանում, Մարոկկոյում և Ալժիրում ։
Կերային բույսեր են հանդիսանում Schoenus nigricans, Juncus, Luzula campestris և Carex (օրինակ, Carex flacca)  բույսերը։
Ծանոթագրություններ
Կատեգորիա:Բզեզներ
ԲԱՏԷ ՖԱ
ԲԱՏԷ (ФК БАТЭ Барысаў), բելառուսական ֆուտբոլային ակումբ Բորիսովից։ Ակումբը հանդես է գալիս Բելառուսի Պրեմիեր Լիգայում։ ԲԱՏԷ-ն Բելառուսի ամենահաջողակ ֆուտբոլային ակումբն է՝ հաղթած 13 առաջնություններով, որոնցից 11-ը՝ վերջին 11 տարում։ Բացի դրանից, թիմը 3 անգամ հաղթել է Բելառուսի գավաթը և 4 անգամ՝ Բելառուսի սուպերգավաթը։
ԲԱՏԷ-ն միակ բելառուսական թիմն է, որ որակավորվել է Չեմպիոնների Լիգայի խմբային փուլ (2008–09, 2011–12, 2012–13, 2014–15 և 2015–16) և Դինամո Մինսկի հետ բելառուսական 2 ակումբներից մեկն է, որ որակավորվել է Եվրոպայի Լիգայի խմբային փուլ (2009–10, 2010–11 և 2017–18):
Արտաքին հղումներ
Կատեգորիա:Բելառուսական ֆուտբոլային ակումբներ
Սեն Նեկտեր (պանիր)
Սեն Նեկտեր (Saint-nectaire, St. Nectaire), կիսափափուկ պանիր, որը ստանում են կովի կաթից։ Այն արտադրվում է Մոն Դոր (Monts-Dore) լեռնային տարածաշրջանում՝ Կանտալ և Պյուի դը Դոմ դեպարտամենտների տարածքում ։
Պատմություն
Սեն Նեկտերն ունի բավականին հարուստ պատմություն՝ Օվերնի բոլոր պանրատեսակներ մեջ։ Իր որակով պանիրը հռչակված է եղել դեռևս 17-րդ դարում, երբ մարշալ դը Լաֆերտը այն համտեսել է Լյուդովիկոս 14-րդի արքունիքում։
1955 թվականին Saint-Nectaire ստացավ AOC հավաստագիր, իսկ 1979 թվականի մայիսի 2-ին այս որոշումը հաստատվել է կառավարության դեկրետով։
Պատրաստում
Սեն Նեկտեր պանիր ստանալու համար անհրաժեշտ է սալերսյան ցեղատեսակի կովի կաթ։ Մինչև 32° տաքացված կաթում ավելացվում է թթվան՝ լիոֆիլիզացված մեզոֆիլ մշակաբույսերի հիմքով, այնուհետև, դրանից հետո կաթը կտրող մակարդ (խմորիչ)։ Հենց կաթը թանձրանում է՝ պանրի զանգվածը տեղադրում են կաղապարի մեջ և թեթևակի սեղմում։ Հետո պանիրը հանում են կաղապարից, աղ անում, փաթաթում գործվածքով և նորից մամլում։ Դրանից հետո պանիրը չորացնում են երեք օր և դնում են հասունանալու հատուկ պատրաստված աշորայի հարդի վրա։ Սեն Նեկտերի հասունացման շրջանը տևում է 5-8 շաբաթ՝ 10-12 °C աստիճանի և 90-95% խոնավության պայմաններում։ Շաբաթը մեկ անգամ պանրի գլուխները շրջում են։ Մեկ գլուխ պանիր արտադրելու համար անհրաժեշտ է 13-14 լիտր կաթ։
Նկարագրություն
Պանրի գլուխն ունի հարթ գլանաձև տեսք, որի տրամագիծը 21 սմ է, բարձրությունը՝ 5 սմ, իսկ զանգվածը մոտավորապես 1,7 կգ։ Արտադրում են նաև ավելի փոքր քաշով պանիր, որն անվանում են Պտի Սեն Նեկտեր։ Այն ունի 600 գրամ զանգված։ Սեն Նեկտերն ունի կարծրացած կեղև, վարսակի և հարդի բույր, դեղին գույն և նուրբ առաձգական միջուկ, որն աչքի է ընկնում անտառային ընկույզի, սնկի, աղի և համեմունքների բույրով։ Պանիրը պատրաստվում է պաստերիզացված կաթից և աչքի է ընկնում առավել պակաս համային փնջով։ Պանրի յուղայնությունը՝ 45 %։
Պանրի հետ հրամցնում են Բորդոյի St. Estèphe, Pouilly, ինչպես նաև Coteaux d’Auvergne և Cotes Roannaises կարմի գինիներ։
Արտաքին հղում
Կատեգորիա:Կովի կաթից պանիրներ Կատեգորիա:Ֆրանսիական պանիրներ
Դեթելբախ
Դեթելբախ (Dettelbach) քաղաք Գերմանիայի Բավարիա երկրամասում։ Բնակչությունը ըստ 2011 թվականի տվյալների՝ 6967։ Տարածքը՝ 60,94 կմ²։ Պաշտոնական համարը՝ 09675117։ Քաղաքը բաժանվում է 10 քաղաքային շրջանների ։
Ծանոթագրություններ
Կատեգորիա:Գերմանիայի քաղաքներ
Լոցիա
Լոցիա (հոլանդերեն՝ loodsen - նավը վարել), 1. նավավարության բաժին, ուսումնասիրում է ջրավազանների առանձնահատկությունները նավարկության պայմանների տեսակետից, և քարտեզների ու նավագնացության ձեռնարկների օգտագործման սկզբունքները։
Կատեգորիա:Նավագնացություն
Էրոլ Ֆլին
Էրոլ Լեսլի Թոմսոն Ֆլին (Errol Leslie Thomson Flynn, ) , ավստրալիական ծագում ունեցող հոլիվուդյան դերասան, կինոաստղ, 1930-ական և 1940-ական թվականների սեքս-խորհրդանիշ։
Նա հայտնի է դարձել քաջ հերոսների և ազնիվ ավազակների դերերով։ Առավել մեծ ճանաչում է ստացել «Կապիտան Բլադի ոդիսականը» (1935), «Ռոբին Հուդի արկածները» (1938), «Դոջ Սիթի» (1939), «Ճանապարհ դեպի Սանտա Ֆե» (1940), «Ծովային Բազե» (1940), «Նրանք մահացել են իրենց դիրքերում» (1941), «Ջենթլմեն Ջիմը» (1942), «Նպատակ՝ Բիրմա» (1945) ֆիլմերի շնորհիվ։
Կենսագրություն
Էրոլ Ֆլինը ծնվել է 1909 թվականի հունիսի 20-ին Ավստրալիայի Թասմանիա կղզում՝ Հոբարթում՝ ծովային կենսաբան Թեոդոր Ֆլինի և նրա կնոջ՝ Լիլի Մերի Յանգի ընտանիքում ։ Փոխել է մի քանի մասնավոր դպրոցներ Ավստրալիայում և Անգլիայում, որտեղից նրան հեռացրել են անբավարար առաջադիմության պատճառով, իսկ Սիդնեյի դպրոցից՝ նաև դպրոցի աշխատողի դստեր հետ կապի համար։
15 տարեկանում որպես դպիր Ֆլինը տեղավորվել է Սիդնեյի նավագնացության ընկերությունում, իսկ մեկ տարի անց մեկնել Նոր Գվինեա, որտեղ որոշ ժամանակ աշխատել է ոստիկանությունում և ծխախոտի պլանտացիայում որպես մենեջեր, աբորիգենների է վարձել ոսկու հանքերում աշխատելու համար և տեղական իրադարձությունների մասին հոդվածներ է գրել թերթերի համար։
1929 թվականին, Ավստրալիա ժամանելով, Ֆլինը «Սիրոկո» անունով զբոսանավ է գնել և երեք ընկերների հետ վերադարձել Նոր Գվինեա՝ հաղթահարելով 3000 մղոն հեռավորություն։ Յոթ ամիս տևած այս ճանապարհորդության պատմությունը, այնուհետև, հիմք է հանդիսացել նրա գրքի համար, որը կոչվում է «Beam Ends» (հրատարկվել է 1937 թվականի) ։ 1930 թվականին նա ծանոթացել է բժիշկ Հերման Էրբենի հետ, ով ուսումնասիրել է արևադարձային հիվանդությունները։ Ֆլինին վարձելով՝ Էրբենը նրա զբոսանավով իջել է Սեպիկ գետի վրայով և փաստագրական ֆիլմ նկարահանել այդ ժամանակ քիչ ուսումնասիրված տարածաշրջանի մասին։
Կարիերայի սկիզբ
1933 թվականին Ֆլինը վերադարձել է Ավստրալիա, որտեղ նրա լուսանկարների ինչ–որ կինոպրոդյուսերի մոտ հայտնվելուց հետո առաջարկություն է ստացել նկարահանվել Ֆլետչերի խռովարար Քրիստիանի դերում՝ Փիթքերն կղզու պատմության մասին «Բաունթիի ճանապարհով» մասամբ փաստագրական ֆիլմում ։ Այդպես կայացել է նրա դեբյուտը կինոյում։ Ֆլինը, զգալով հետաքրքրություն նոր արվեստի նկատմամբ, նույն թվականին մեկնել է Մեծ Բրիտանիա և մեկ ու կես տարի հաջողությամբ խաղացել Լոնդոնի և Նորթհեմփթոնի թատրոնների բեմերի վրա։ Շուտով նրան նկատել են Teddington Studios կինոընկերության՝ Warner Bros.-ի անդրօվկիանոսյան մասնաճյուղի ներկայացուցիչները, ովքեր կարծում էին, որ երիտասարդ դերասանի արտաքինը դուր կգա հանրությանը. Ֆլինը շատ գեղեցիկ էր և լավ կառուցվածք ուներ, և նրան առաջարկել են պայմանագիր, իսկ 1934 թվականի «Սպանություն Մոնտե Կառլոյում» դրամայում հաջող հայտնվելուց հետո Ֆլինին հրավիրել են Հոլիվուդ։
Մոտավորապես նույն ժամանակ նա հանդիպել է ֆրանսիացի դերասանուհի Լիլի Դամիթին։ Նա 4 տարով մեծ էր դերասանից և ավելի վաղ ամուսնացել էր ռեժիսոր Մայքլ Քերթիսի հետ, որի ֆիլմերում Ֆլինը հետագայում հաճախ էր նկարահանվում։ Էրոլի և Լիլիի միջև սկսվել է սիրավեպ, և 1935 թվականի մայիսին նրանք ամուսնացել են ։
1935 թվականին Ֆլինի առաջին հոլիվուդյան աշխատանքները դարձան երկրորդական դերերը մեկշաբաթյա հոնորարով ՝ 150 դոլար «Մի թող շիկահերին» կատակերգությունում և Էրլ Սթենլի Գարդների «Հետաքրքիր նորապսակի մասին գործը» դետեկտիվ վեպի էկրանավորումը, իսկ հետո հաջորդեց մի դեր, որն ապահովեց Ֆլինի կարիերայի կայծակնային վերելքը և սահմանեց նրա դերասանական ամպլուան՝ ազնվական ծովահեն Փիթեր Բլադի դերը բարձրաբյուջետային արկածային «Կապիտան Բլադի ոդիսականը» ֆիլմում՝ Ռաֆայել Սաբատինիի համանուն վեպի մոտիվներով։
Քաջ կապիտանի գունագեղ դերը պատահականորեն բաժին ընկավ Ֆլինին։ Ի սկզբանե այն նախատեսված էր Ռոբերտ Դոնատին, որն արդեն զգեստավորված ֆիլմերին մասնակցելու փորձ ուներ. 1934 թվականին նա խաղացել է Էդմոն Դանտեսի դերը «Կոմս Մոնտե Քրիստո» ֆիլմում, բայց այն բանից հետո, երբ Դոնատն անսպասելիորեն հրաժարվել է մասնակցել ֆիլմի նկարահանումներին, Warner Bros.-ի ղեկավարությունը որոշել է ռիսկի դիմել և փոխարինել նրան ամերիկացի հանդիսատեսին անհայտ Ֆլինով։ Նրա հետ զույգում հայտնվել է մեկ այլ սկսնակ դերասանուհի՝ ապագա աստղ Օլիվիա դե Հևիլլենդը։ Արդյունքում կինոնկարը հանրության մեջ աղմկոտ ճանաչում է ձեռք բերել և 1936 թվականին հինգ անվանակարգերում առաջադրվել «Օսկար» մրցանակի։
Ճանաչում և փառք
Հետագա հինգ տարիների ընթացքում Ֆլինի կարիերան հասել է իսկապես գլխապտույտ բարձունքների։ Դերասանին առավել մեծ ճանաչում են բերել արկածային, պատմական և ռազմական ֆիլմերը, որտեղ նրա հերոսները անձնուրաց, ազնիվ և խիզախ են նրբագեղ կանանց և անողոք թշնամուն նկատմաբ։ Այդպիսիք էին նրա հերոսները` անհավասար մարտում ընկած մայոր Ջեֆրի Վիկերսը՝ «Թեթև հեծելազորի հարձակումը» (1936) կինոնկարում, ազնիվ ավազակ Ռոբին Հուդը՝ «Ռոբին Հուդի արկածները» (1938) երեք «Օսկարի» արժանացած ֆիլմում, քաջ կապիտան Քորթնին, որը կյանք է տվել ընկերոջ համար, «Առավոտյան պարեկություն» (1938) դրամայում, Շերիֆ Ուեյդ Հաթոնը՝ «Դոջ Սիթի» վեստերնում արդարության համար մարտիկը (1939)։ Այդ ժամանակ նրա հոնորարը շաբաթական 2500 դոլար էր կազմում։
Բացի այդ, Ֆլինն իր ուժերը փորձել է մի քանի դրամով՝ «Կանաչ լույս» (1937), «Նոր լուսաբաց» (1937), «Քույրեր» (1938) և կատակերգություններ` «Կատարյալ օրինակներ» (1937), «Չորսը` դա բանդա է» (1938)։ Բայց չնայած Ֆլինի դրսևորած կոմիկս տաղանդի, հանդիսատեսը, և հատկապես նրա գեղեցիկ կեսը, շատ մեծ հիացմունքով ընդունեց իր արկածային նկարները։ Կանայք չէին կարող դիմանալ նրա ռոմանտիկ հերոսի կերպարին՝ ծաղրի առարկա գորշ աչքերով, որի արտաքին անխոհեմության հետևում թաքնված էր խոցելի և ազնիվ հոգին։
Հերման Էրբեն
1937 թվականին Ֆլինն իր հին ընկեր Հերման Էրբենի հետ մեկնել է Իսպանիա ։ Այդ ժամանակ երկրում քաղաքացիական պատերազմ էր ընթանում, սակայն ընկերներն մարտ և ապրիլ ամիսները անցկացրեցին Մադրիդում և Բարսելոնայում ։ Էրբենը, չնայած այն բանին, որ նա հրեա էր, աշխատում էր նացիստների համար և Իսպանիայում նրանց համար տեղեկություններ էր հավաքում գերմանացի այլախոհների մասին, որոնք արտագաղթել էին Հիտլերի իշխանության գալուց հետո։ Հետագայում Ֆլինի բարեկամությունը գերմանական լրտեսի հետ առիթ է հանդիսացել Ֆլինին՝ նացիստներին համակրանքի մեջ մեղադրելու համար։
Ասաբչ Դոն
Ասաբչ Դոն (Асабч-Дон), գետ Ռուսաստանում, հոսում է Հյուսիսային Օսիայի Հանրապետությունում։ Գետաբերանը տեղակայված է Կամբիլևկա գետի ձախ ափին 10 կմ հեռավորության վրա։ Գետի երկարությունը 16 կմ է։
Էրոլ Ֆլին
Աստղ Warner Bros.
40-ականների սկզբին Ֆլինը դարձել Է Warner Bros.-ի առաջատար դերասաններից մեկը, իսկ նրա մասնակցությամբ ֆիլմերը կինոընկերություններին հսկայական շահույթ են բերել։ Նա շարունակեց աշխատել խստորեն իր դերի շրջանակներում. 1939 թվականին նա նկարահանվեց Բեթ Դեյվիսի հետ` Եղիսաբեթի և Էսեքսի անձնական կյանքը բեմականացված ֆիլմում, մելոդրամա՝ Անգլիայի Եղիսաբեթ I թագուհու և նրա սիրելի Ռոբերտ Դեվերաուկսու՝ Էսեքսի 2-րդ կոմսի սիրո մասին։ Նկարահանումների ժամանակ նա ավտովթարի է ենթարկվել, և պրոդյուսերները ստիպված են եղել գալիորեն վերափոխել դերասանական ժամանակացույցը, որպեսզի ժամանակ տա իրեն ապաքինվելու համար։ 1940 թվականին հաջորդել են "«Վիրջինիա Սիթի», արկածային մելոդրաման, որը ստացել է «Օսկար» մրցանակի չորս անվանակարգեր, «Ծովային ճուռակ», որտեղ Ֆլինը նվագել է Ջեֆրի Տորփի կապերը, և Օլիվիա դե Հեվիլենդի հետ հերթական դուետը՝ «Ճանապարհ Սանտա Ֆեում»։
1941 թվականի գարնանը Ֆլինը հայր դարձավ` մայիսի 31-ին Լիլի Դամիտան որդի ունեցավ, որին անվանեցին Շոն։ Նույն թվականին նրա ստեղծագործությունների ցուցակը համալրել է «Քայլերը մթության մեջ» դետեկտիվ կատակերգությունը, «Սուզվող ռմբակոծիչը» ռազմական դրաման և «Նրանք մահացել են իրենց պաշտոններում» զինվորական մելոդրաման՝ Ֆլինի և Օլիվիա դե Հեվիլենդի ութերորդ և վերջին դուետը, որտեղ դերասանը կատարել Է ԱՄՆ-ում քաղաքացիական պատերազմի ժամանակների նշանավոր բրիգադային գեներալ Ջորդան Կաստերի դերը։
Ասաբչ Դոն
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ենթաավազանը բացակայում է, գետի գետային ավազանը Կասպից ծովից մինչև Տերեկա և Վոլգա գետերն են։ Տվյալներն ըստ ջրային ռեսուրսների ֆեդերատիվ տեսչության.
Էրոլ Ֆլին
Սկանդալ
1942 թվականին Warner Bros. կինոընկերությունը թողարկել է Ֆլինի երկու նոր կինոնկարները՝ «Հուսահատ ճանապարհորդություն» ռազմական դրաման և «Ջենթլմեն Ջիմ» ֆիլմը, որում դերասանը ներկայացել է լեգենդար ծանրորդ Ջեյմս Քորբեթի դերում, որը 1892 թվականին նվաճել է աշխարհի չեմպիոնի տիտղոսը։ Սակայն միայն այս երկու պրեմիերաները չեն հանրության ուշադրությունը գրավել Ֆլինի վրա. ապրիլին դերասանն ամուսնալուծվել է Լիլի հետ, որը նրանից որդու հետ հեռացել էր դեռևս անցյալ տարվա վերջին, իսկ հոկտեմբերին երկու անչափահաս աղջիկներ՝ 17-ամյա Բեթի Հանսենը և 16-ամյա Պեգգի Սաթերլին դերասանին մեղադրել են բռնաբարության մեջ ։
Ասաբչ Դոն
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Էրոլ Ֆլին
Սկանդալ
Բեթի Հանսենի խոսքով, որը Նեբրասկայից Հոլիվուդ էր ժամանել դերասանուհի դառնալու նպատակով, Ֆլինի հետ նրա ծանոթությունը տեղի է ունեցել երեկույթի ժամանակ, որից հետո նրանք առանձնացել են, և Ֆլինը խնդրել է նրան մերկանալ։ Չնայած այն հարցին, թե արդյոք դա տեղի է ունեցել իր համաձայնությամբ, Բեթին դրական պատասխան է տվել, անչափահասի հետ կապը Քալիֆորնիայի օրենքներով համարվում է հանցագործություն, և այն դեպքում, եթե դերասանին մեղավոր ճանաչեին, նա 30 տարվա ազատազրկում կստանար ։ Երկրորդ աղջիկը՝ Պեգի Սաթերլին, գիշերային ակումբի պարուհի էր, նա հայտարարել է, որ օգոստոսի սկզբին Ֆլինի հետ իր զբոսանավով նավով ուղևորվել է Սանտա Կատալինա կղզի, և ուղևորության ժամանակ նա երկու անգամ մտերմության ակնարկներ է արել ։ Պեգին նույնիսկ լուսանկարներ է տրամադրել, որտեղ պատկերված են Ֆլինն ու ինքը զբոսանավի վրա։
Երկու մեղադրանքներն էլ դերասանը հերքել է։ Գործի լսումը տեղի է ունեցել 1943 թվականի փետրվարին Լոս Անջելեսի դատարանում։ Ֆլինի ծանոթների թվում, որոնց կանչել են ցուցմունք տալու, եղել է ռեժիսոր Ռաուլ Ուոլշը, որի 9 ֆիլմերում նկարահանվել է դերասանը։ Ի վերջո, այս սկանդալային գործը բարեհաջող ավարտվել է ունեցել Ֆլինի համար. փետրվարի 9-ին տասներկու ատենակալներից տասը նրան անմեղ են ճանաչել, և Ֆլինն արդարացվել է ։ Նույն ժամանակահատվածում Ֆլինը ծանոթացել է Նորա Էդինգտոնի՝ Լոս Անջելեսի շերիֆի դեպարտամենտի ղեկավարի 19-ամյա դստեր հետ, որը դատարանում իր գործի լսումների ժամանակ վաստակում էր՝ վաճառելով սիգարներ և Կոնֆետներ։ Նրանց միջև սիրավեպ է սկսվել, և 1943 թվականի օգոստոսին նրանք ամուսնացել են Ակապուլկոյում։
Բռնաբարության մեղադրանքը ոչ միայն չի խաթարել Ֆլինի կարիերան, այլ ընդհակառակը՝ այն ավելի տարածված է դարձել հանրության շրջանում, հատկապես՝ կանանց շրջանում։ Երկրպագուհիները, ստորագրություններ ստանալու նպատակով, հավաքվել էին դատարանի շենքի մոտ և մինչ ընթանում էր քննությունը, նրան ուղարկել են ավելի քան 16 հազար նամակ, որոնցում իրենց աջակցությունն են հայտնել ։ In like Flynn-ը դարձել է տարածված արտահայտություն, որը նշանակում է հայտնի լինել կանանց՝ որպես Ֆլին կամ վարվել Ֆլինի ոճով։
Կարիերայի շարունակություն
Քանի որ այդ ժամանակ ընթանում էր Երկրորդ համաշխարհային պատերազմը, Ֆլինը պատրաստվում էր բանակ գնալ, սակայն առողջական խնդիրների պատճառով (դերասանն ուներ թույլ սիրտ) նրան ծառայության համար ոչ պիտանի են ճանաչել։ Նա սկսել է շատ խմել, և վարել է ավելի շվայտ ապրելակերպ, քան առաջ։ Երիտասարդ կնոջ հետ հարաբերությունները, ով Ֆլինից 15 տարով փոքր էր, նույնպես չէին դասավորվում։ Ապրելով Ֆլինի հետ մեկ տարի՝ Նորան պատրաստվել էր ամուսնալուծության հայց ներկայացնել, սակայն 1945 թվականի հունվարի 10-ին դուստր Դեյդրան ծնելուց հետո մտափոխվել է և Մեխիկոյից վերադառնալով, որտեղ ապրում էր հղիության վերջին ամիսներին, տեղափոխվել է ամուսնու տուն ։ 1947 թվականի մարտին նրանք երկրորդ դուստրն են ունեցել, որին կոչել են Ռորի։
Չնայած սումբուրգի անձնական կյանքին, Ֆլինի կարիերան շարունակում է բարգավաճել, իսկ նրա հոնորարը տարեկան հասել է 200 հազար դոլարի։ Մինչ Եվրոպայում մարտեր էին ընթանում, նրա տեսարանների մեծ մասը ռազմական թեմաներով էին։ 1943 թվականին Ֆլինը նկարահանվել է Նորվեգիայում նացիստներին դիմակայության մասին «Խավարի ծայրը» դրամայում և «Հյուսիսային հետապնդում» լրտեսական ֆիլմում։ Այնուհետև հաջորդել է «Կասկածելի փառք» մելոդրաման, որի իրադարձությունները տեղափոխվել են օկուպացված Ֆրանսիա, «Սան Անտոնիո» վեստեռն, որտեղ Ֆլինը կրկին հանդես է եկել արդարության ջատագով կովբոյ Քլեյ Հարդինի դերում, և «Նպատակ՝ Բիրմա» ռազմական դրաման, որը 1945 թվականին ստացել է Օսկար մրցանակի երեք անվանակարգ։ Այս ֆիլմում Ֆլինը մարմնավորել է խիզախ կապիտան Նելսոնին, որը գլխավորում էր Բիրմայում ամերիկացի զինվորների դասակը։
Նրա գործընկերներն առաջվա պես դարձել են ժամանակի ամենագեղեցիկ դերասանուհիները՝ Բարբարա Սթենվիկը «Միայնակ գայլը» (1947) առեղծվածային ֆիլմում, Իդա Լյուպինոն՝ «Երբեք մի լքիր ինձ» դրամայում (1947), Էնն Շերիդանը՝ «Արծաթե գետը» վեստեռնում (1948), Գրիր Գարսոնը՝ Գոլսուորսիի «Սագան Ֆորսայթների մասին» համանուն վեպի հիման վրա նկարահանված մելոդրամայում։
1946 թվականին Ֆլինը նոր զբոսանավ է գնել՝ «Զակա» անվամբ և մոտ 1947 թվականին ճանապարհորդել է դեպի Ճամայկայում։ Նրան այնքան է դուր եկել այդ երկիրը, որ նա այնտեղ ընդարձակ կալվածքներ է ձեռք բերել, և նույն ժամանակահատվածում 33 հազար դոլարով տուն է գնել Բոստոնում։
Փառքի մայրամուտ
50-ական թվականների սկզբին Ֆլինի փառքը հետզհետե սկսել է նվազել։ Նա արդեն քառասունն անց էր և նկատելիորեն ծերացել էր՝ զգացնել էին տալիս ալկոհոլային կախվածությունն ու բուռն գիշերային կյանքը, որը վարում էր դերասանը։ 1948 թվականին Ֆլինը նկարահանվել է «Դոն Ժուանի արկածները» արկածային մելոդրամայում` կանանց սրտերի լեգենդար տիրակալի դերում,։ Այս ֆիլմը դարձել է դերասանի վերջին հաջողված աշխատանքներից մեկը։
Ժամանակի հետ նրա և կնոջ հարաբերությունները փչացել են։ 1948 թվականի հուլիսին Նորան բաժանվել է Ֆլինից և մեկ տարի անց ամուսնացել երգիչ և դերասան Դիկ Հայմեսի հետ։ 1950 թվականին թերթերը գրում էին Ֆլինի և Փարիզում մանեկենի դեր կատարող տասնիննամյա ռումինացի իշխանուհի Իրինա Գիկայի սիրավեպի մասին։ Ֆլինը պատրաստվում էր ամուսնանալ նրա հետ (անկախ նրանից, որ Գիկան ամուսնացած էր), բայց ինչ-որ պատճառներով մտափոխվել է և 1950 թվականի հոկտեմբերի 23-ին ամուսնացել է 24-ամյա դերասանուհի Պատրիցիա Ուայմորի՝ «Քարքարոտ լեռը» վեսթերնի իր գործընկերուհու հետ։ Այդ նույն տարում Ֆլինը դատարան է դիմել՝ ալիմենտի կրճատման հասնելու մտադրությամբ, որը 1942 թվականից սկսած վճարել է իր առաջին կնոջը՝ Լիլի Դամիտեին, ով ամեն տարի Ֆլինից 18 հազար դոլար էր ստանում՝ գումարած 5,2 հազար դոլար որդուն՝ Շոնին, պահելու համար ։
1952 թվականին Warner Bros. ստուդիայի և Ֆլինի համատեղ որոշմամբ պայմանագիրը խզվել է։ Դերասանը մեկնել է Մեծ Բրիտանիա և կես միլիոն դոլար ներդրել «Վիլհելմ Թելի մասին վիպակը» ֆիլմի մեջ, սակայն, նրա ֆինանսական գործընկերների անբարեխիղճ լինելու պատճառով, ֆիլմի արտադրությունը դադարեցվել է, և Ֆլինը գրեթե սննկացրել է։ 1953 թվականին դերասանի ֆինանսական վիճակն ավելի է վատացել։ Պարզվել է, որ նրա մենեջեր Ալբերտ Բլյումը մեքենայություններ Է իրականացրել իր հաշիվների և հարկերի հետ, ինչի հետևանքով ԱՄՆ հարկային կառավարությունը Ֆլինից ավելի քան 800 հազար դոլար է գանձել ։ Այդ գումարը վճարելու համար Ֆլինը ստիպված է եղել վաճառել իր ամբողջ սեփականությունը, բացառությամբ զբոսանավի, որի վրա էլ որոշ ժամանակ ապրել է ընտանիքի հետ ։
Այդ շրջանում թողարկվել են Ֆլինի Եվրոպայում նկարահանած մի քանի ֆիլմ։ 1953 և 1955 թվականներին ծերացած փլեյբոյը աշխատել է Մեծ Բրիտանիայում՝ համապատասխանաբար նկարահանվելով «The Master of Ballantrae» պատմական ֆիլմում և «Թագավորական ռապսոդիա» երաժշտական մելոդրամայի մեջ (Այս ֆիլմում Ֆլինի հետ նկարահանվել է նրա կինը), իսկ 1954 թվականին վարձույթի է հանվել «Խաչված երազանքներ» իտալական ֆիլմը, որտեղ դերասանն ու Ջինա Լոլոբրիջիդան հանդես են եկել դուետով։ 1953 թվականին, երբ դեռ ընթանում էին Իտալիայի նկարահանումները, Պատրիցիան Ֆլինից դուստր է ունեցել, որին անվանել են Արնելա Ռոմա։
Վերջին տարիներ և մահ
50-ական թվականների կեսերին Ֆլինը շատ է ճանապարհորդել՝ նրա երթուղիներից էին Հյուսիսային Աֆրիկան, Հռոմը, Փարիզը, Մոնտե Կառլոն և Բարսելոնան։ Ժամանակ է անցկացրել նաև Յամայկայում, որտեղ մեծանում էր նրա դուստրը։ Ժամանակ առ ժամանակ նա վերադարձել է Հոլիվուդ։ Այդ տարիների նրա աշխատանքներից մի քանիսը եղել են համեմատաբար ավելի հաջողված՝ «Եվ դուրս է գալիս արևը» (Հեմինգուեյի նույնանուն վեպի էկրանավորումը, որտեղ Ֆլինը խաղացել է Բերտի փեսացուի՝ Մայքլ Քեմպբելի դերը), «Չափազանց շատ, չափազանց շուտ» (1958, Ֆլինը խաղացել է հանրահայտ դերասան Ջոն Բերիմորի դերը), «Երկնքի արմատները» (1958, Ռոմեն Գարիի նույնանուն վեպի էկրանավորումը, որը 1956 թվականին արժանացել է Գոնկուրյան մրցանակի)։ 1957 թվականին Ֆլինը Մեծ Բրիտանիայում թողարկել է «Էրոլ Ֆլինի թատրոն» հեռուստասերիալը։ Թողարկվել է «Մադմուազել Ֆիֆի», «Դոն Ժուանի հազար գիշերը», «Դուել», «Ցարի կինը» և այլ ռոմանտիկ անուններով ընդամենը կեսժամանոց 26 էպիզոդ։ Իսկ նկարահանումներին մասնակցել են ինքը՝ Ֆլինը, նրա կինն ու որդին՝ Շոնը, ինչպես նաև այլ հայտնի դերասաններ, ինչպիսիք են Քրիստոֆեր Լին և Փոլեթ Գոդարը։
1957 թվականին Ֆլինը, որը 48 տարեկան էր, սիրավեպ է սկսել 15-ամյա դերասանուհի Բևերլի Աադլենդի հետ ։ Պատանի գեղասահորդուհին, որը 13 տարեկան հասակում նվաճել է «Փոքրիկ Միս Ամերիկա» տիտղոսը, այնքան է հրապուրել Ֆլինին, որ նա նույնիսկ պատրաստվել է թողնել Պատրիցիային և ամուսնանալ Բևերլիի հետ։ 1959 թվականին Ֆլինը և նրա հովանավորյալը միասին նկարահանվել են «Կուբայի ապստամբուհիները» ֆիլմում, որը պատմում էր Կուբայի հեղափոխության մասին։ Սա դարձել է Ֆլինի վերջին ֆիլմը։ 1959 թվականի հոկտեմբերին, Բևերլիի ուղակցությամբ, ուղևորվել է Կանադա, սակայն հոկտեմբերի 14-ին վաղաժամ մահացել է Վանկուվերում՝ սրտի կաթվածից։ Բևերլին պնդել է, որ Ֆլինին թաղեն Ճամայկայում, սակայն Պատրիցիա Ուայմորը այլ կերպ է վարվել ամուսնու մարմնի հետ. Ֆլինին թաղել են Լոս Անջելեսում ։